


Z A P I S N I K
33.  sjednice Vijeća Gradske četvrti Donja Dubrava,
održane 27. veljače 2024.
u dvorani „AB“ i dvorani „C“ Područnog ureda gradske uprave Dubrava, 
Dubrava 49, s početkom u 16,00 sati

Nazočni članovi Vijeća: Trpimir Majcan, Mladen Cetinja, Antun Bošnjaković, Igor Božić, Mira Božić, Adriano Friganović, Nikola Horvatić, Tomislav Ivanek, Alin Kavur, Ankica Penava Pejčinović, Hrvoje Tomić i Ivan Totić.
Nenazočni članovi Vijeća: Petar Atanasoski i Ivan Forgač.
Nazočan član VMO: Anto Ešegović  – predsjednik VMO Stari Retkovec.
Nazočni iz medija: Igor Petrović – televizija Z1 i Mario Macan – portal Priznajem.hr
Nazočni građani: Pera Tošić i Alojzije Gečević
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava, Snježana Pehar i Silvestar Smrekar - stručni referenti za rad tijela mjesne samouprave. 
Predsjednik upozorava člana A. Bošnjakovića da primjereno sjedne gdje sjede i ostali članovi Vijeća što ovaj odbija. Sjedi na prolazu između posloženih stolaca za članove Vijeća i stola gdje sjede predsjednik Vijeća i voditeljica M. Nakić, odnosno u blizini ulaza u dvoranu. Ponovno ga moli da se premjesti na što se A. Bošnjaković oglušuje.
Predsjednik utvrđuje da je sjednici nazočno 13 članova Vijeća te ono može pravovaljano odlučivati. Otvara 33. sjednicu Vijeća Gradske četvrti Donja Dubrava. Utvrđuje da su vijećnici primili zapisnik 32. sjednice.
Moli člana Vijeća A. Bošnjakovića da sjedne na mjesto gdje sjede vijećnici nakon čega član Vijeća upada u riječ. Predsjednik ga upozorava da mu nije dao riječ i daje mu prvu opomenu prema čl. 56. i 57. Poslovnika o radu Vijeća. Ponovno moli A. Bošnjakovića da se smjesti gdje sjede i ostali članovi i opet upozorava da mu nije dao riječ. Izriče mu drugu opomenu prema čl. 57. Poslovnika o radu Vijeća, a nakon daljnjih upadica i treću opomenu te sukladno čl. 58. Poslovnika moli da napusti sjednicu što A. Bošnjaković odbija. Predsjednik daje stanku od 20 min. dok se član Vijeća ne udalji sa sjednice na  što A. Bošnjaković odgovara da se neće udaljiti sa sjednice. Pozvan je zaštitar, ali A. Bošnjaković i dalje odbija napustiti sjednicu, snima sve svojim mobitelom i izjavljuje da će napustiti dvoranu samo kad dođe policija. 
Nakon stanke sjednica se nastavlja u 16,40 sati u „C“ dvorani. U međuvremenu sjednicu su napustili D. Belec i T. Ivanek. Nazočno je 10 članova Vijeća. 
Predsjednik pita članove Vijeća imaju li primjedbi na zapisnik prethodne sjednice. Budući da primjedbi nije bilo, nakon provedenog glasovanja utvrđuje da je zapisnik 32. sjednice jednoglasno prihvaćen.
Potom pita članove Vijeća imaju li prijedloge za dopunu dnevnog reda.
A. Penava Pejčinović pita zašto na dnevnom redu nije očitovanje Vijeća o prodaji zemljišne čestice u Legradskoj ulici što je nedavno bilo na sjednici Vijeća Mjesnog odbora „Ivan Mažuranić“. O tome je Vijeće već ranije dalo mišljenje iako suprotno od onog koje je imalo Vijeće Mjesnog odbora. Sada je ponovno grad tražio očitovanje i stav Vijeća Mjesnog odbora opet je isti, nije suglasno s prodajom. Predlaže da se to uvrsti na dnevni red. 
Predsjednik odgovara da je o tome Vijeće već na jednoj od prijašnjih sjednica, prije otprilike godinu i pol, donijelo mišljenje pa smatra da nema potrebe o tome ponovno raspravljati. O tadašnjem mišljenju Vijeća ponovno je obaviješten  Gradski ured za upravljanje imovinom i stanovanje. U koliko ipak budu zatražili još jednom odluku Vijeća, nije problem da se na sljedećoj sjednici uvrsti na dnevni red. 
Daje na glasovanje prijedlog A. Penava Pejčinović za dopunu dnevnog reda te nakon provedenog glasovanja utvrđuje da uz 3 gasa „za“ i 7 glasova „protiv“ prijedlog nije prihvaćen.
Budući da drugih prijedloga dopune dnevnog reda nije bilo, nakon provedenog glasovanja utvrđuje da je uz 7 glasova „za“ i 3 glasa „protiv“ usvojen


DNEVNI RED:

1. Prijedlog izvješća o radu Vijeća Gradske četvrti Donja Dubrava u 2023.
      -     predlagatelj: predsjednik Vijeća
2. Prijedlog zaključka o očitovanju o raspolaganju dijelovima k.č.br. 8753/1 i k.č.br. 8754 obje k.o. Dubrava u suvlasništvu Grada Zagreba i Dražena Soldana
· predlagatelj: predsjednik Vijeća
3. Prijedlog zaključka o prijedlogu promjene regulacije prometa u Kutjevačkoj ulici
· predlagatelj: predsjednik Vijeća
4. Prijedlog zaključka o prijedlogu inspekcijskog nadzora nad prikupljanjem i skladištenjem sekundarnih sirovina na području Mjesnog odbora Resnički gaj 
· predlagatelj: predsjednik Vijeća
5. Prijedlog zaključka o prijedlogu postave prometnih uspornika u ulici VII. Retkovec od k.br. 34c do k.br. 119
· predlagatelj: predsjednik Vijeća
6. Prijedlog zaključka o prijedlogu rješavanja nepropisnog parkiranja u Fočanskoj ulici od Kapucinske do Javorinske ulice
· predlagatelj: predsjednik Vijeća
7. Prijedlog zaključka o prijedlogu postavljanja uzdignute plohe s oznakom pješačkog prijelaza na Čulinečkoj cesti kod spoja s Treskavičkom ulicom
· predlagatelj: predsjednik Vijeća  
8. Donošenje zaključaka o davanju mišljenja po članku 86. Statuta Grada Zagreba na: 
· predlagatelj: predsjednik Vijeća
a) Prijedlog zaključka o davanju suglasnosti za sklapanje ugovora o uređenju građevinskog zemljišta za izgradnju pristupne ceste – južni odvojak Fočanske ulice                                              
b) Prijedlog zaključka o sklapanju Ugovora o održavanju park šuma na području Grada Zagreba u 2024.
c) Prijedlog zaključka o sklapanju Ugovora o održavanju šume Grad mladih za 2024.                  
d) Prijedlog zaključka o sklapanju Sporazuma o financiranju održavanja ceste Gornja Bistra – Skijalište Sljeme za 2024.
e) Prijedlog zaključka o pristupanju Grada Zagreba POLIS-u
f) Prijedlog zaključka o sklapanju ugovora o povjeravanju uređivanja i održavanja te ažuriranju baze podataka katastra zelenih površina Grada Zagreba
g) Prijedlog odluke o izmjeni Odluke o izvršavanju Proračuna Grada Zagreba za 2024.
h) Prijedlog zaključka o izmjenama Zaključka o zaduživanju Grada Zagreba
i) Prijedlog odluke o izmjeni i dopunama Odluke o ustrojstvu i djelokrugu gradskih upravnih tijela
j) Prijedlog pravilnika o ocjenjivanju rada službenika i namještenika
k) Prijedlog zaključka o sklapanju Ugovora o održavanju dvorišta osnovnih i srednjih škola te učeničkih domova kojih je osnivač Grad Zagreb u 2024.
l) Prijedlog zaključka o sklapanju Ugovora o održavanju dvorišta dječjih vrtića kojih je osnivač Grad Zagreb u 2024.
9. Pitanja, prijedlozi i obavijesti



Ad 1 - Prijedlog izvješća o radu Vijeća Gradske četvrti Donja Dubrava u 2023.
Predsjednik otvara raspravu o Izvješću o radu Vijeća u protekloj godini.
N. Horvatić i A. Kavur pohvaljuju stručne službe za kvalitetno, profesionalno i iscrpno izvješće.
Nakon provedenog glasovanja predsjednik utvrđuje da je sa 7 glasova „za“ i 3 „suzdržana“ glasa doneseno

IZVJEŠĆE O RADU
VIJEĆA GRADSKE ČETVRTI DONJA DUBRAVA
U 2023. GODINI
(Tekst Izvješća s tabličnim prikazom priložen je ovom zapisniku i njegov je sastavni dio)


Ad 2 - Prijedlog zaključka o očitovanju o raspolaganju dijelovima k.č.br. 8753/1 i k.č.br. 8754 obje k.o. Dubrava u suvlasništvu Grada Zagreba i Dražena Soldana
Predsjednik otvara raspravu o prijedlogu zaključka. Pozdravlja nazočne građane koji su zatražili prisustvovanje sjednici vezano uz ovu točku. Daje riječ A. Gečeviću.
A. Gečević obrazlaže posljedice eventualne prodaje predmetnog zemljišta. Napominje da bi izgubio pristup svojim objektima na k.br. 16 i 18, odnosno pravo služnosti.
Pera Tošić napominje da u slučaju prodaje zemljišta niti on ne može imati pristup svom stambenom objektu.
U raspravi sudjeluje M. Božić.
Po završetku rasprave Vijeće jednoglasno donosi


Z A K L J U Č A K
o očitovanju o raspolaganju dijelovima k.č.br. 8753/1  i  k.č.br. 8754 
obje k.o. Dubrava u suvlasništvu Grada Zagreba i Dražena Soldana
 
1. Razmotren je dopis Gradskog ureda za upravljanje imovinom i stanovanje Klasa 940-01/22-003/329 Urbroj: 251-11-33-01/003-23-34 od 13. studenoga 2023. kojim se traži očitovanje Vijeća o mogućnosti raspolaganja dijelovima k.č.br. 8753/1 i k.č.br. 8754 obje k.o. Dubrava, radi davanja suglasnosti u svrhu ishođenja lokacijske dozvole za građenje zgrade prema zahtjevu Soldan Dražena. 
1. Vijeće nije suglasno s prodajom predmetnog zemljišta i temeljem očitovanja Vijeća Mjesnog odbora „30. svibnja 1990.“ predlaže razvrgnuće suvlasničke zajednice za k.č.br. 8753/1 i k.č.br. 8754 obje k.o. Dubrava, koje približno odgovaraju dijelu zk.č.br. 3364/1 k.o. Resnik,  kao suvlasništvo Grada Zagreba i Dražena Soldana. Vijeće predlaže formiranje novih katastarskih čestica, umjesto postojećih gdje su dva vlasnika od kojih je Grad Zagreb većinski vlasnik, a radi potreba planiranja budućih javnih sadržaja od značenja za Gradsku četvrt i njene stanovnike.
1. Vijeće će, sukladno prijedlogu Vijeća Mjesnog odbora „30. svibnja 1990.“ novo formiranu katastarsku česticu u vlasništvu Grada Zagreba hortikulturno urediti, postaviti klupe i košarice za smeće.
1. Ovaj Zaključak dostavlja se Gradskom uredu za upravljanje imovinom i stanovanje, Sektoru za upravljanje nekretninama Grada, na daljnje postupanje.


Ad 3 - Prijedlog zaključka o prijedlogu promjene regulacije prometa u Kutjevačkoj ulici
Predsjednik otvara raspravu o Prijedlogu zaključka. Bez rasprave Vijeće jednoglasno donosi
Z A K L J U Č A K 
o prijedlogu promjene regulacije prometa u Kutjevačkoj ulici

1. Razmotren je Zaključak Vijeća Mjesnog odbora „30. svibnja 1990.“ kojim se, temeljem zahtjeva s potpisima građana Kutjevačke ulice, predlaže promjena jednosmjerne regulacije prometa na način da se sadašnji smjer kretanja vozila istok-zapad promijeni u smjer kretanja zapad-istok.
1. Vijeće prijedlog smatra opravdanim te predlaže nadležnom Gradskom uredu da po izvršenom očevidu, utvrdi opravdanost zahtjeva i mogućnost realizacije te Vijeće obavijesti o učinjenom. 
1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 4 - Prijedlog zaključka o prijedlogu inspekcijskog nadzora nad prikupljanjem i skladištenjem sekundarnih sirovina na području Mjesnog odbora Resnički gaj 
Predsjednik otvara raspravu o Prijedlogu zaključka. Ističe da je Vijeće Mjesnog odbora uočilo da se na skladište otpada u Resničkom gaju dovozi i potencijalno vrlo opasan otpad te izražavaju bojazan da bi se mogao dogoditi „slučaj Osijek“. 
Bez rasprave Vijeće jednoglasno donosi

Z A K L J U Č A K 
o prijedlogu inspekcijskog nadzora nad prikupljanjem i skladištenjem
sekundarnih sirovina na području Mjesnog odbora Resnički gaj

1. Razmotren je Zaključak Vijeća Mjesnog odbora Resnički gaj kojim se, temeljem dojave građana o nelegalnom skladištenju potencijalno opasnih sekundarnih sirovina na području Mjesnog odbora Resnički gaj, traži da se o istom obavijeste nadležne institucije.
2. Vijeće predlaže Državnom inspektoratu da izvrši inspekcijski nadzor i utvrdi postoje li elementi nepravilnog i nedopuštenog skladištenja otpada koji bi predstavljali opasnost za okolno stanovništvo.
3. Ovaj Zaključak dostavlja se Državnom inspektoratu, Sektoru za nadzor zaštite okoliša, zaštite prirode i vodopravni nadzor, na daljnje postupanje.


Ad 5 - Prijedlog zaključka o prijedlogu postave prometnih uspornika u ulici VII. Retkovec od k.br. 34c do k.br. 119
Predsjednik otvara raspravu o Prijedlogu zaključka. Napominje da je Vijeće Mjesnog odbora S. Retkovec već ranije Zaključkom predložilo postavu prometnih uspornika na predmetnom dijelu VII. Retkovca. O prijedlogu se očitovao nadležni Gradski ured i zatražio suglasnosti stanara ispred čijih objekata su predložili uspornike, a Vijeće Mjesnog odbora je u međuvremenu prikupilo potrebne suglasnosti.
Bez rasprave Vijeće jednoglasno donosi

Z A K L J U Č A K 
o prijedlogu postave prometnih uspornika u ulici VII. Retkovec 
od k.br. 34C do k.br. 119

1. Razmotren je Zaključak Vijeća Mjesnog odbora Stari Retkovec kojim se, temeljem zahtjeva građana predlaže postavljanje prometnih uspornika u ulici VII. Retkovec od k.br. 34C do k.br. 119 te priložene suglasnosti građana VII. Retkovca k.br. 80, 103, 105 i 119.
2. Vijeće prijedlog smatra opravdanim te predlaže postavljanje prometnih uspornika od k.br. 34C do k.br. 119 sukladno dopisu Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa: 340-08/22-002/1341, Urbroj: 251-10-41-1/003-22-2 od 18. listopada 2022. i skici prijedloga postave prometnih uspornika (pozicija 1, 2 i 3).
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 6 - Prijedlog zaključka o prijedlogu rješavanja nepropisnog parkiranja u Fočanskoj ulici od Kapucinske do Javorinske ulice
Predsjednik obrazlaže Prijedlog zaključka i otvara raspravu.
Bez rasprave Vijeće jednoglasno donosi

Z A K L J U Č A K 
o prijedlogu rješavanja nepropisnog parkiranja u Fočanskoj ulici 
od Kapucinske do Javorinske ulice

1. Razmotren je Zaključak Vijeća Mjesnog odbora „Ivan Mažuranić“ kojim se, temeljem zahtjeva građana Fočanske ulice k.br. 37, 39 i 41, predlaže rješavanje problema nepropisnog parkiranja u Fočanskoj ulici od Kapucinske do Javorinske ulice. Zbog nepropisno parkiranih vozila stanarima je učestalo onemogućen nesmetani ulazak u dvorišta, a pješacima kretanje nogostupom. 
Rješavanje problema predlaže se na način da se na sjevernom rubu kolnika Fočanske ulice, uz ugostiteljski objekt, od Kapucinske do Javorinske ulice, označi zabrana parkiranja iscrtavanjem žute cik-cak linije te da se na sjeverozapadnom uglu raskrižja Kapucinske i Fočanske ulice (pored objekta pekarnice) postavi znak zabrane zaustavljanja i parkiranja vozila. 
2. Vijeće prijedlog Vijeća Mjesnog odbora i stanara smatra opravdanim te predlaže nadležnom Gradskom uredu da po izvršenom očevidu, utvrdi opravdanost zahtjeva i mogućnost realizacije predloženog te Vijeće obavijesti o učinjenom. 
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 7 - Prijedlog zaključka o prijedlogu postavljanja uzdignute plohe s oznakom pješačkog prijelaza na Čulinečkoj cesti kod spoja s Treskavičkom ulicom
Predsjednik obrazlaže Prijedlog zaključka i otvara raspravu.
U raspravi sudjeluje A. Kavur.
Po završetku rasprave Vijeće jednoglasno donosi

Z A K L J U Č A K 
o prijedlogu postavljanja uzdignute plohe s oznakom pješačkog
prijelaza na Čulinečkoj cesti kod spoja s Treskavičkom ulicom

1. Razmotren je Zaključak Vijeća Mjesnog odbora Novi Retkovec kojim se, temeljem zahtjeva građana, predlaže postavljanje prometnog uspornika ispred pješačkog prijelaza na Čulinečkoj cesti kod spoja s Treskavičkom ulicom.
2. Budući da na predmetnoj lokaciji već postoji pješački prijelaz, Vijeće smatra boljim rješenjem postavljanje uzdignute plohe s oznakom pješačkog prijelaza te se nadležnom Gradskom uredu predlaže da po izvršenom očevidu, utvrdi opravdanost zahtjeva i mogućnost realizacije te Vijeće obavijesti o učinjenom.
3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.


Ad 8 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog zaključka o davanju suglasnosti za sklapanje ugovora o uređenju građevinskog zemljišta za izgradnju pristupne ceste – južni odvojak Fočanske ulice 
Predsjednik otvara raspravu o Prijedlogu zaključka. Bez rasprave Vijeće jednoglasno donosi

         Z A K L J U Č A K
o davanju mišljenja o Prijedlogu zaključka o davanju suglasnosti
za sklapanje ugovora o uređenju građevinskog zemljišta za izgradnju 
pristupne ceste – južni odvojak Fočanske ulice

1. Vijeće Gradske četvrti Donja Dubrava razmotrilo je Prijedlog zaključka o davanju suglasnosti za sklapanje ugovora o uređenju građevinskog zemljišta za izgradnju pristupne ceste – južni odvojak Fočanske ulice te na isti nema primjedbi i prijedloga.
1. Ovaj će zaključak biti upućen Stručnoj službi Gradske uprave.
                     
                        
b) Prijedlog zaključka o sklapanju Ugovora o održavanju park šuma na području Grada Zagreba u 2024.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

         Z A K L J U Č A K
o davanju mišljenja o Prijedlogu zaključka o sklapanju
Ugovora o održavanju park šuma na području Grada Zagreba u 2024.

1. Vijeće Gradske četvrti Donja Dubrava razmotrilo je Prijedlog zaključka o sklapanju   Ugovora o održavanju park šuma na području Grada Zagreba u 2024. te na isti nema primjedbi i prijedloga.
2. Ovaj će zaključak biti upućen Stručnoj službi Gradske uprave.



c) Prijedlog zaključka o sklapanju Ugovora o održavanju šume Grad mladih za 2024. 
Predsjednik otvara raspravu o Prijedlogu zaključka. Bez rasprave Vijeće jednoglasno donosi


         Z A K L J U Č A K
o davanju mišljenja o Prijedlogu zaključka o sklapanju
Ugovora o održavanju šume Grad mladih za 2024.

1.  Vijeće Gradske četvrti Donja Dubrava razmotrilo je Prijedlog zaključka o sklapanju  Ugovora o održavanju šume Grad mladih za 2024. te na isti nema primjedbi i prijedloga.
2.   Ovaj će zaključak biti upućen Stručnoj službi Gradske uprave.


                 
d) Prijedlog zaključka o sklapanju Sporazuma o financiranju održavanja ceste Gornja Bistra – Skijalište Sljeme za 2024.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

Z A K L J U Č A K
o davanju mišljenja o Prijedlogu zaključka o sklapanju Sporazuma o
financiranju održavanja ceste Gornja Bistra – Skijalište Sljeme za 2024. 

1.  Vijeće Gradske četvrti Donja Dubrava razmotrilo je Prijedlog zaključka o sklapanju Sporazuma o financiranju održavanja ceste Gornja Bistra – Skijalište Sljeme za 2024. te na isti nema primjedbi i prijedloga.
2.   Ovaj će zaključak biti upućen Stručnoj službi Gradske uprave.


e) Prijedlog zaključka o pristupanju Grada Zagreba POLIS-u
Predsjednik otvara raspravu o Prijedlogu zaključka. Bez rasprave Vijeće jednoglasno donosi

           Z A K L J U Č A K
o davanju mišljenja o Prijedlogu zaključka
o pristupanju Grada Zagreba POLIS-u

1.   Vijeće Gradske četvrti Donja Dubrava razmotrilo je Prijedlog zaključka o pristupanju Grada Zagreba POLIS-u te na isti nema primjedbi i prijedloga. 
2.   Ovaj će zaključak biti upućen Stručnoj službi Gradske uprave.


f) Prijedlog zaključka o sklapanju ugovora o povjeravanju uređivanja i održavanja te ažuriranju baze podataka katastra zelenih površina Grada Zagreba
Predsjednik otvara raspravu o Prijedlogu zaključka. Bez rasprave Vijeće jednoglasno donosi

           Z A K L J U Č A K
o davanju mišljenja o Prijedlogu zaključka o sklapanju ugovora 
o povjeravanju uređivanja i održavanja te ažuriranju baze podataka 
katastra zelenih površina Grada Zagreba


1.  Vijeće Gradske četvrti Donja Dubrava razmotrilo je Prijedlog zaključka o sklapanju ugovora o povjeravanju uređivanja i održavanja te ažuriranju baze podataka katastra zelenih površina Grada Zagreba te na isti nema primjedbi i prijedloga.
2.   Ovaj će zaključak biti upućen Stručnoj službi Gradske uprave.

g) Prijedlog odluke o izmjeni Odluke o izvršavanju Proračuna Grada Zagreba za 2024.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

           Z A K L J U Č A K
o davanju mišljenja o Prijedlogu odluke o izmjeni
Odluke o izvršavanju Proračuna Grada Zagreba za 2024.

1.   Vijeće Gradske četvrti Donja Dubrava razmotrilo je Prijedlog odluke o izmjeni Odluke o izvršavanju Proračuna Grada Zagreba za 2024. te na isti nema primjedbi i prijedloga.
2.   Ovaj će zaključak biti upućen Stručnoj službi Gradske uprave.

h) Prijedlog zaključka o izmjenama Zaključka o zaduživanju Grada Zagreba
Predsjednik otvara raspravu o Prijedlogu zaključka. Bez rasprave, nakon provedenog glasovanja predsjednik utvrđuje da uz 2 glasa „za“ i 8 glasova „protiv“ Vijeće ne prihvaća Prijedlog zaključka te većinom glasova donosi

          Z A K L J U Č A K
o davanju mišljenja o Prijedlogu zaključka o izmjenama 
Zaključka o zaduživanju Grada Zagreba

1. Vijeće Gradske četvrti Donja Dubrava nije suglasno s Prijedlogom zaključka o izmjenama Zaključka o zaduživanju Grada Zagreba. 
2.   Ovaj će zaključak biti upućen Stručnoj službi Gradske uprave.


i) Prijedlog odluke o izmjeni i dopunama Odluke o ustrojstvu i djelokrugu gradskih upravnih tijela
Predsjednik otvara raspravu o Prijedlogu zaključka. Bez rasprave Vijeće jednoglasno donosi

          Z A K L J U Č A K
o davanju mišljenja o Prijedlogu odluke o izmjeni i dopunama
Odluke o ustrojstvu i djelokrugu gradskih upravnih tijela

1.    Vijeće Gradske četvrti Donja Dubrava razmotrilo je Prijedlog odluke o izmjeni i dopunama Odluke o ustrojstvu i djelokrugu gradskih upravnih tijela te na isti nema primjedbi i prijedloga.
            2.     Ovaj će zaključak biti upućen Stručnoj službi Gradske uprave.


I. Totić napušta sjednicu uz 17,13 sati.


j) Prijedlog pravilnika o ocjenjivanju rada službenika i namještenika
Predsjednik otvara raspravu o Prijedlogu zaključka. Bez rasprave, nakon provedenog glasovanja predsjednik utvrđuje da uz 2 glasa „za“ i 8 glasova „protiv“ Vijeće ne prihvaća Prijedlog pravilnika te većinom glasova donosi

      Z A K L J U Č A K
o davanju mišljenja o Prijedlogu pravilnika
o ocjenjivanju rada službenika i namještenika

1.    Vijeće Gradske četvrti Donja Dubrava nije suglasno s Prijedlogom pravilnika o ocjenjivanju rada službenika i namještenika.
           2.      Ovaj će zaključak biti upućen Stručnoj službi Gradske uprave.


k) Prijedlog zaključka o sklapanju Ugovora o održavanju dvorišta osnovnih i srednjih škola te učeničkih domova kojih je osnivač Grad Zagreb u 2024.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

             Z A K L J U Č A K
o davanju mišljenja o Prijedlogu zaključka o sklapanju Ugovora 
o održavanju dvorišta osnovnih i srednjih škola te učeničkih domova 
kojih je osnivač Grad Zagreb u 2024.

1.   Vijeće Gradske četvrti Donja Dubrava razmotrilo je Prijedlog zaključka o sklapanju Ugovora o održavanju dvorišta osnovnih i srednjih škola te učeničkih domova kojih je osnivač Grad Zagreb u 2024.te na isti nema primjedbi i prijedloga.
           2.   Ovaj će zaključak biti upućen Stručnoj službi Gradske uprave.


l) Prijedlog zaključka o sklapanju Ugovora o održavanju dvorišta dječjih vrtića kojih je osnivač Grad Zagreb u 2024.
Predsjednik otvara raspravu o Prijedlogu zaključka. Bez rasprave Vijeće jednoglasno donosi

             Z A K L J U Č A K
o davanju mišljenja o Prijedlogu zaključka o sklapanju Ugovora 
o održavanju dvorišta dječjih vrtića kojih je osnivač Grad Zagreb u 2024.

1.   Vijeće Gradske četvrti Donja Dubrava razmotrilo je Prijedlog zaključka o sklapanju Ugovora o održavanju dvorišta dječjih vrtića kojih je osnivač Grad Zagreb u 2024. te na isti nema primjedbi i prijedloga.
            2.   Ovaj će zaključak biti upućen Stručnoj službi Gradske uprave.


Ad 10 - Pitanja, prijedlozi i obavijesti
Predsjednik napominje da su pristigli odgovori/očitovanja na neke zaključke i vijećničko pitanje s prethodnih sjednica, a članovi Vijeća dobili su ih s pozivom za sjednicu.
M. Cetinja traži da se pitanje koje je poslao mail-om uputi nadležnom Gradskom uredu. Pita kada će biti potpisan ugovor o zakupu k.č.br. 6604 i 6605 k.o. Dubrava s podnositeljem zahtjeva budući da je Vijeće u bivšem sazivu, na 46. sjednici, održanoj 15. ožujka 2021. bilo suglasno s davanjem istog u zakup. Budući da su predmetne k.č. pod upravljanjem Gradskog ureda za upravljanje imovinom, a nisu u programu održavanja Zrinjevca,  pita tko je nadležan za čišćenje i održavanje zemljišta koje je inače vrlo zapušteno, obraslo i puno štakora na što se učestalo žale građani Banatske i Bačke ulice. 
A. Penava Pejčinović napominje da su neki vijećnici promijenili stranku pa bi bilo u redu da se zna tko pripada kojoj stranci.
M. Božić ističe da su H. Tomić i ona izašli iz „BM 365“ i sada su nezavisni.
A. Kavur napominje da je prije dva mjeseca pristupio HSP-u.

Budući da više nije bilo pitanja i prijedloga, predsjednik zaključuje sjednicu u 17,40 sati. 

KLASA: 024-08/24-002/67	
URBROJ: 251-13-11-4/005-24-2
Zagreb, 27. veljače 2024.

Zapisnik sastavila:
Snježana Pehar, v.r.
Predsjednik
Vijeća Gradske četvrti
  Donja Dubrava
[bookmark: _GoBack]                                                                                                 Trpimir Majcan, prof., v.r.



	Izvješće o glasanju na 33. sjednici VGČ D.Dubrava  - 27. veljače 2024.

